Legal Document

Category: 248

Text:
84β. ΠΡΑΞΗ ΔΙΟΙΚΗΤΗ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ Αριθ.2364 της 27-31 Ιουλ.1995 (ΦΕΚ Α΄158) Αύξηση του ποσοστού των υποχρεωτικών καταθέσεων  των πιστωτικών ιδρυμάτων στην Τράπεζα της Ελλάδος. Αφού έλαβε υπόψη: α) Το άρθρο 1 του Νόμ.1266/82 «όργανα ασκήσεως της νομισματικής, πιστωτικής και συναλλαγματικής πολιτικής και άλλες διατάξεις», β) Την ΠΔ/ΤΕ 1959/25.7.91, «περί υποχρεωτικών τοποθετήσεων επί καταθέσεων στις τράπεζες» όπως ισχύει, γ) Την ΠΔ/ΤΕ 2363/27.7.95, δ) Τις τρέχουσες συνθήκες στις αγορές χρήματος και κεφαλαίων, αποφάσισε: Να συμπληρώσει την  ΠΔ/ΤΕ  1959/25.7.91, όπως ισχύει (τελευταία  σχετική ΠΔ/ΤΕ 2363/27.7.95) και να καθορίσει τα ακόλουθα: Το ποσοστό των υποχρεωτικών καταθέσεων των πιστωτικών ιδρυμάτων στην Τράπεζα της Ελλάδος σύμφωνα με τις διατάξεις της ΠΔ/ΤΕ 1959/25.7.91, όπως ισχύει, αυξάνεται σε 11 % και εφαρμόζεται ως εξής: α. Επί της δραχμικής βάσης υπολογισμού των δεσμεύσεων, όπως αυτή έχει οριστεί μέχρι την κοινοποίηση της ΠΔ/ΤΕ 2363/27.7.95. Επί των  υπολοίπων του μηνός Ιουλίου 1995: ποσοστό 10% Επί των υπολοίπων του μηνός Αυγούστου 1995: ποσοστό 10,5% β. Επί των νέων κατηγοριών που προσετέθησαν στη Βάση υπολογισμού των δεσμεύσεων, σύμφωνο με τις παραγρ. (1) -  (3) της ΠΔ/ΤΕ 2363/27.7.1995 Επί των  υπολοίπων του μηνός Ιουλίου 1995: ποσοστό 3% Επί των υπολοίπων του μηνός Αυγούστου 1995: ποσοστό 7% γ. Επί τη συνολικής  βάσης υπολογισμού των δεσμεύσεων, όπως αυτή διαμορφώθηκε μετά την ισχύ της ΠΔ/ΤΕ 2363/27.7.95, εφαρμόζεται ποσοστό 11% επί των  υπολοίπων του μηνός Σεπτεμβρίου 1995 και εφεξής. Από τις διατάξεις της παρούσας Πράξης δεν προκαλείται δαπάνη σε βάρος του Κρατικού Προϋπολογισμού. Σελ. 120,8882 Τεύχος 1414 Σελ. 82 12.Θ.α.84β Νομοθεσία περί Τραπεζών (Γενικά)